Rikunarita-ORG/Wikinium huggingface dataset:
# kulupu mun mi

kulupu mun mi
**kulupu mun mi** anu **kulupu suno mi** li kulupu mun, suno li lon ona. mun suli 8 li lon ona: mun Mekuliju, mun Wenu, sike ma, mun Masi, mun Jupite, mun Satunu, mun Ulanu en mun Netunu. kulupu li open lon tenpo sike 4 570 000 000 pini. suli kulupu li 1.0014 M⊙ li mute suli ijo 1.991 × 1030). sike kiwen li lon insa ma pi mun Masi en mun Jupite. mun lili mute li lon kulupu: mun Selela, mun Puto, mun Ameja, mun Makemake, mun Kama, mun Elita, mun Setana, mun ante mute. mun lili tawa li lon kulupu.

kulupu mun mi li lon kon poka. ona li lon luka Olilon(?) pi nasin mun walo. kulupu mun Alapa Sentawi(?) li lon poka suno.

ma, mun Mekulijim mun Wenu en mun Masi li lon kulupu ma tan ni: kiwen li lon insa ona. mun Jupite, mun Satunu, mun Ulanu en mun Netunu li mun suli. kon li lon insa mun Jupite en mun Satunu la, ona li mun suli pi kon. telo li lon insa mun Ulanu en min Netunu lam ona li mun suli pi lete. mun suli ali li jo e sike.

ken la kon Oto(?) li lon sike e kulupu mun mi. ona li ken lon linja ma en suno 50 000 (linja ma en suno li linja Mete 149 597 870 700) tan suno. mun lili tawa li ken lon ona. ken la mun nanpa 9(?) li lon. wawa suno li lon linja ma en suno 125 000 tan suno.

jan pi tenpo pini li pilin e ni: suno en mun ali li tawa sike e ma mi, ma mi li tawa ala. jan Nikola Kopenike(?)(tenpo sike ali nanpa 17) li toki e ni: mun ali li tawa sike e suno.
# mun

mun mutemun poka pi ma mi
**mun** li ijo pi sewi pimeja. mun ante mute li lon.

tenpo suli pini la, kulupu jan li ken lukin e mun mute. tan ni la, jan mute li kama sona e mun e tawa mun. sona ni li suli tawa jan tan ni: jan pi sona mun li ken sona e tenpo pi sike suno e tenpo telo e tenpo pi telo ala. tenpo pini la jan mute li kama sona e tenpo kama kepeken mun.

## mun seli

**mun seli** anu **mun suno** li pana e seli e wawa suno. insa pi mun seli la seli wawa li kama. wan ijo Atomo li ante mute, li pana e wawa mute tawa ale.

suno mi li mun seli. ona li pana e seli e suno tawa ma mi.

mun seli li ken suli li ken lili. taso, mun pi seli ala la, mun seli ale li suli.

## mun suli pi seli ala

mun ni li pana ala e wawa seli. nasin tawa ona la ona li ken tawa sike lon mun seli li ken tawa sike lon mun ante li ken tawa sike ala.

mun li tawa sike lon mun ante la mun nanpa wan li kama mun pi mun nanpa tu. suno mi li jo e mun suli mute e mun lili pi mute suli.

ona suli li ni:

1. mun Mekuliju
2. mun Wenu
3. ma mi
4. mun Masi
5. mun Jupite
6. mun Satunu
7. mun Ulanu
8. mun Netunu

ona lili li ni:

* mun Sele (Ceres)
* mun Oku (Orcus)
* mun Puto
* mun Salasija (Salacia)
* mun Ameja (Haumea)
* mun Kawa (Quaoar)
* mun Makemake
* mun Konkon (Gonggong)
* mun Eli (Eris)
* mun Senta (Sedna)

mun li ken jo e mun lili ona. ma mi li jo e mun wan. mun ni li mun Luna. mun Masi li jo e mun tu. mun Puto li jo e mun luka.

## mun ilo

sin la jan li pana e ilo tawa sewi lon tenpo pini. ilo ni li tawa sike lon ma mi anu mun ante. mun ilo ni li ilo mun.

mun ilo li pana e sona mute tawa jan, sona ni li sona ma li sona mun li sona pi ilo toki li sona ante. ante la, mun ilo li pana e sona utala li pana e sona toki tan jan wan tawa jan ante mute.
# mun Mekuli

sitelen pi mun Mekuliju.
suno mi la, mun Mekuliju (toki Lasina: *Mercurius*; sitelen mun: ) li mun nanpa wan. mun ante la, ona li lili. tenpo suno la, selo ona li seli mute mute. tenpo pimeja la, selo ona li lete mute mute. sama mun Wenu la, ona li jo ala e mun.